La Junta Local Fallera celebra la Presentació de les Falleres Majors d'Alaquàs 2010
19/10/2009

# La Junta Local Fallera celebra la Presentació de les Falleres Majors d'Alaquàs 2010

*   19/10/2009
*   [Imprimir](#)
*   Compartir
*    https://www.alaquas.org/documento.asp?id\_do=11685

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11685%2F0&title=Ajuntament%20d%27Alaqu%C3%A0s.%20Premsa.La%20Junta%20Local%20Fallera%20celebra%20la%20Presentaci%C3%B3%20de%20les%20Falleres%20Majors%20d%27Alaqu%C3%A0s%202010)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11685/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2009/2/11685/19102009img_0100_Form_4.jpg)](https://www.alaquas.org/ficheros/documentos/2009/2/11685/19102009img_0100_Form_10.jpg "<a href='https://www.alaquas.org/ficheros/documentos/2009/2/11685/19102009img_0100_Form_10.jpg' target=_blank><i class='fa fa-external-link' aria-hidden='true'></i>.La Junta Local Fallera celebra la Presentació de les Falleres Majors d'Alaquàs 2010</a>")

Marta Morcillo i Amanda Valero són presentades davant de tot el món faller de la ciutat en un acte al que van acudir totes les comissions falleres de la ciutat

El dissabte 17 d'octubre es va celebrar a l'Auditori Nou la presentació de les Falleres Majors d'Alaquàs 2010. Marta Morcillo Torralba i Amanda Valero Sancho, les màximes representants per al 2010, van ser presentades públicament a tota la societat fallera en un acte original i modern al que van acudir centenars de fallers i falleres en representació de totes les 11 comissions de la ciutat.

Abans de l'acte, es va realitzar una recepció oficial a l'Ajuntament d'Alaquàs on l'Alcaldessa d'Alaquàs, Elvira García, com a Presidenta Nata de Junta Local Fallera, va donar la benvinguda a les Falleres Majors d'Alaquàs així com a totes les comissions assistents a l'esdeveniment.

A continuació, la comitiva es va desplaçar fins l'Auditori Nou. L'acte va començar amb la desfilada de les components de les Corts d'Honor de Junta Local Fallera, formades enguany per les xiquetes Mirian Medina, Carmen García, Yasmina Gascón, Candela Palomero i Maribel Espinosa i les joves Loli Teba i Mª José Nadales. A continuació van fer entrada Marta Morcillo i Amanda Valero, acompanyades de l'Alcaldessa d'Alaquàs, Elvira García, la Regidora de Festes, Isabel Mondéjar i els Vicepresidents de Junta Local Fallera, Carlos García i Vicente Teba.

L'Alcaldessa d'Alaquàs, Elvira García, va ser l'encarregada d'imposar la banda que les acredita com a màximes representants. La Regidora, a continuació, les va obsequiar amb la Joia d'Alaquàs, insígnia especialment creada per Junta Local Fallera per a totes les xiquetes i joves components de l'entitat. A continuació va arribar el moment de les felicitacions. La primera va ser l'Alcaldessa d'Alaquàs seguida de la Junta Local Fallera d'Alaquàs. Van pujar a l'escenari també per felicitar les Falleres Majors, el Centre Cultural Andalús, les onze comissions falleres d'Alaquàs i les juntes locals d'Aldaia, Benetússer, Torrent, Ribarroja, Picanya, Albal, Turís i Benaguasil.